|  |  |
| --- | --- |
|  | Lajkam Sisak Natječaj za učenike osnovnih škola „Vrijedne sisačke ruke“ |

Grad Sisak, u povodu Dana grada 4. lipnja i obilježavanja 180 godina obrtništva u gradu Sisku, raspisuje nagradni likovni natječaj „Vrijedne sisačke ruke“ za učenice i učenike osnovnih škola grada Siska.

Želja je natječajem mlade naraštaje upoznati s poviješću i značajem obrtništva u našem gradu i razviti pozitivan odnos prema ovoj tematici. Dajmo njihovoj mašti na volju, potaknimo njihovu inovativnost i kreativnost u vidu likovnog oblikovanja njihovog viđenja sisačkog obrtništva.

1. Natječaj traje od 8. travnja – 13. svibnja 2016. godine, a rezultati će biti objavljeni 20. svibnja 2016. godine putem internetske stranice grada Siska.
2. Pravo sudjelovanja imaju svi učenici i učenice osnovnih škola grada Siska.
3. Tema crteža-plakata je „Vrijedne sisačke ruke“ – u povodu 180 godina obrtništva u gradu Sisku
4. Šalje se po jedan rad od svakog učenika/ce. Izrada dvodimenzionalnih likovnih radova dozvoljena je svim stilovima i tehnikama. Preporučuje se vodoravni format zbog kasnije aplikacije nagrađenog rada na jumbo plakat.
5. Svi sudionici prihvaćaju da Organizator može sve radove koristiti za izradu promotivnih i edukacijskih materijala u promotivne i edukacijske svrhe uključujući objave u svim medijima (tisak, TV, digitalni), izložbama i sl.
6. Nagrade se dodjeljuju za tri najbolja rada, a čine pisana priznanja i materijalne nagrade.
7. Smartphone + tisak nagrađenog rada na jumbo plakatu
8. MP 4 snimač
9. Fotoaparat
10. Organizator će osnovati stručni žiri od tri člana za odabir najboljih radova.
11. Organizator će organizirati svečanu dodjelu nagrada i priznanja, a najbolji radovi bit će izloženi na posebno organiziranoj izložbi.
12. Radovi se prijavljuju putem odgojno-obrazovne ustanove na adresu Grad Sisak, Upravni odjel za obrazovanje, kulturu, sport, branitelje i civilno društvo, Rimska 26, 44000 Sisak.

Prijavljeni radovi moraju sadržavati čitko ispunjenu prijavnicu. Primljeni radovi se ne vraćaju.